संसार के मिथ्यात्व का अर्थ है - परिवर्तनशील होने के कारण उसकी क्षण - भंगुरता। इसको समझने के लि‍ए को‍ई अधिक पाण्डित्य की आवश्यकता नहीं है - सभीको प्रत्यक्ष अनुभव हो रहा है कि संसार का प्रत्येक पदार्थ नश्वर है , वियोगान्त है - सूक्ष्म - से - सूक्ष्म और स्थूल - से - स्थूल सभी वस्तु‍एं परिवर्तन - शील हैं। प्रत्येक जीव प्रत्यक्ष देखता है कि उसके सामने कितने ही जीव उत्पन्न होकर नष्ट होते रहते हैं। सभीको यह वदित है कि मेरे पूर्वज नहीं रहे और एक दिन मैं भी नहीं रहूँगा। यदि तो संसार की क्षण - भंगुरता है। इसे समझने के लि‍ए बहुत प्रयास की आवश्यकता नहीं है। मनुष्य इसे प्रत्यक्ष अहर्निश अनुभव कर रहा है ; परन्तु फिर भी विचार नहीं करता।